La Generalitat inclou a Gandia en el Pla Territorial de Sostenibilitat Turística en destí Comunitat Valenciana 2022
26 octubre 2022

## La Generalitat inclou a Gandia en el Pla Territorial de Sostenibilitat Turística en destí Comunitat Valenciana 202226 octubre 2022Última actualització: 26 octubre 2022

![](../gestion/img/82c0eb43177f41b9f22e6783bfa05a8eaf24f9f7d5d3a9c64713f58f94c95e2a.JPG)  
  

Gandia ha sigut una de les ciutats seleccionades per la Generalitat Valenciana per a ser inclosa en el Pla Territorial de Sostenibilitat Turística en destí Comunitat Valenciana 2022, finançat pel fons Next Generation, a l'espera de ser aprovat pel Ministeri d'Indústria, Comerç i Turisme. Aquest pla comptarà amb una inversió de 2,4 milions d'euros.

  
  
En la Mesa de Turisme celebrada aquest matí, presidida per l'alcalde de Gandia, **José Manuel Prieto**, ha estat present el Director General de Turisme de la Generalitat Valenciana, **Herick Campos**, qui ha valorat molt positivament la candidatura de Gandia: "Gandia ha fet els deures presentant un Pla Territorial de Sostenibilitat Turística en destí Comunitat Valenciana 2022 extraordinari, finançat pel fons Next Generation. Aquesta proposta l'està estudiant el Govern d'Espanya i s'aprovaria a finals de novembre amb una inversió de 2,4 milions d'euros".  
  
El director general de Turisme ha anat més enllà, parlant de la proposta estratègica que ha presentat Gandia i recalcant els valors que defineixen la ciutat: "Voldria destacar que Gandia té un pla estratègic de qualitat, sostenibilitat i hospitalitat impulsat per la Generalitat Valenciana i això vol dir que sap el que és, el que vol ser i com vol ser".  
  
“Gandia té una oferta i demanda constant durant tot l'any, i això afavoreix a molts treballadors que passen fixes els dotze mesos de l'any. Gandia, a més, és el destí amb més reconeixements SICTED de tota la Comunitat Valenciana” va finalitzar el director general.

  
  
Per la seua part, el regidor de Turisme, **Vicent Mascarell**, ha agraït a la Generalitat la seua tasca i ha reivindicat Gandia: "Gràcies a la Generalitat Valenciana, som el millor destí turístic. L'ajuda econòmica i l'alineació d'estratègiques en un espai tan competitiu com és el turisme ens ha fet millors i per això reiterem les nostres gràcies".  
  
Aquesta mesa de turisme té com a objectiu, per una banda, fer balanç de l'històric estiu que ha viscut la platja i la ciutat en general i, per altra, analitzar els elements que siguen millorables.  
  
"Anem a posar damunt de la taula els reptes imminents com la gestió del Pla de Sostenibilitat Turística, que ens ajuda i ens transforma per a unir ciutat i platja i fer valdre els nostres elements patrimonials que complementen el nostre destí de sol i platja", ha expressat Mascarell, qui ha anunciat una presència massiva en les fires internacionals, però sempre cuidant el turisme tradicional, "que és el que ens ha portat fins on estem ara".

[Twittear](https://twitter.com/share)